
Parlamentul  României

Camera  Deputaţilor

Comisia pentru industrii si servicii
                                                                                             Bucureşti, 06.06.2001

                                                                                               Nr.2/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm alăturat, Raportul de respingere a proiectului de Lege pentru  aprobarea propunerii legislative pentru înfiinţarea Companiei Naţionale pentru Tehnologii de Apărare.



La întocmirea raportului comisia a avut în vedere următoarele avize:



- Consiliul Legislativ;



- Comisia pentru apărare, ordine publică şi siguranţă naţională;



- Comisia juridică, de disciplină şi imunităţi.


   PREŞEDINTE,               
              SECRETAR,                                 



      István Antal                                      Aurelia Vasile

Parlamentul  României

Camera  Deputaţilor

Comisia pentru industrii si servicii
Bucureşti, 06.06.2001

                                                                                              Nr.2/XVIII/3
RAPORT

la proiectul de Lege pentru  aprobarea propunerii legislative pentru înfiinţarea Companiei Naţionale pentru Tehnologii de Apărare



Cu adresa nr.454 din 8 ianuarie 2001, în conformitate cu prevederile art. 89 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de Lege pentru aprobarea propunerii legislative pentru înfiinţarea Companiei Naţionale pentru Tehnologii de Apărare.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege susmenţionat, în şedinţa din data de 06.06.2001, având în vedere avizele negative primite de la Consiliul Legislativ, Comisia pentru apărare, ordine publică şi siguranţă naţională şi Comisia juridică, de disciplină şi imunităţi precum şi punctul de vedere de respingere al Guvernului şi au hotărât să propună plenului Camerei Deputaţilor respingerea proiectului de Lege pentru aprobarea propunerii legislative pentru înfiinţarea Companiei Naţionale pentru Tehnologii de Apărare.



Motivarea respingerii din materialul înaintat de Guvern este că această propunere a rămas fără obiect deoarece, Legea nr.44/1998 pentru aprobarea Ordonanţei de urgenţă a Guvernului nr.88/1997 privind privatizarea societăţilor comerciale a iniţiat procesul de reorganizare a sectorului producţiei de apărare, iar prin adoptarea Hotărârii Guvernului nr.979/2000 privind înfiinţarea Companiei Naţionale "ROMARM" S.A. prin fuziunea Societăţii Naţionale "ROMARM" S.A. cu Regia Autonomă "Arsenalul Armatei", constituind o nouă personalitate juridică, acestea şi-au încetat existenţa.



Prin obiectul său de reglementare şi conţinutul său, proiectul de lege face parte din categoria legilor ordinare.

                   PREŞEDINTE,               

                 SECRETAR,                                 

                     István Antal                                             Aurelia Vasile

Expert,

Dr.Maria Cristina Bălănescu

